Τσέζαρις Γκραουζίνις

Ο **Τσέζαρις Γκραουζίνις** (λιθουανικά: *Cezaris Graužinis*) (Βίλνιους, 1967 - ) είναι Λιθουανός σκηνοθέτης του θεάτρου. Έχει σκηνοθετήσει πολλές παραστάσεις τόσο στη Λιθουανία - όπου θεωρείται από τους σημαντικότερους σκηνοθέτες της νεότερης γενιάς που ανανέωσαν και εκσυχρόνισαν το λιθουανικό θέατρο - όσο και σε χώρες της Βαλτικής αλλά και στην Ελλάδα, ενώ έχει διδάξει Υποκριτική σε πολλές θεατρικές ακαδημίες. Στην Ελλάδα σκηνοθέτησε για πρώτη φορά το 2006, το έργο «Δάφνις και Χλόη: ταξίδι αναψυχής» που βασίστηκε στο έργο του Λόγγου, στο θέατρο «Πορεία». Η παράσταση ήταν καλλιτεχνική και εμπορική επιτυχία γεγονός που συνέβαλε στην επιστροφή του Γκραουζίνις στην Ελλάδα, και τον επόμενο χρόνο - καλεσμένος του Φεστιβάλ Αθηνών - αλλά και στα χρόνια που θα ακολουθούσαν. Από τα μέσα της δεκαετίας του 2010 εγκαθίσταται μόνιμα στην Ελλάδα, όταν δημιουργεί οικογένεια, ενώ παράλληλα διατηρεί τους δεσμούς του με το λιθουανικό και γενικότερο το ευρωπαϊκό θέατρο.Έχει διδάξει υποκριτική σε πολλούς θεατρικούς οργανισμούς και δραματικές σχολές των Σκανδιναβικών χωρών όπως και στη Λιθουανία ενώ την περίοδο 2016 - 2019 ήταν διευθυντής σπουδών στη Δραματική σχολή του ΔΗΠΕΘΕ Πατρών (η πρώτη δραματική σχολή εκτός Αθηνών).

Το καλοκαίρι του 2020 ο Γκραουζίνις επρόκειτο να παρουσιάσει την παράσταση της τραγωδίας του Σοφοκλή, «Φιλοκτήτης», στα πλαίσια του Φεστιβάλ Αθηνών - Επιδαύρου, τα μέτρα όμως εναντίον της εξάπλωσης της ασθένειας Covid 19, ανάγκασαν τη διεύθυνση του Φεστιβάλ, να συρρικνώσει το πρόγραμμα των εκδηλώσεων, οπότε η παράσταση αναβλήθηκε για το καλοκαίρι του 2021. Στην παράσταση, πρωταγωνιστής ήταν ο Γιώργος Κιμούλης, όμως λόγων των καταγγελιών εναντίον του, η καλλιτεχνική διεύθυνση, αποφάσισε να τον αποπέμψει από το Φεστιβάλ. Παράλληλα βρίσκεται σε συνεννοήσεις για τον σκηνοθέτη για το μέλλον της παράστασης.

## Εργοβιογραφία
Ο Τσέζαρις Γκραουζίνις γεννήθηκε στις 21 Οκτωβρίου 1967 στο Βίλνιους - την πρωτεύουσα της Λιθουανίας. Η ενασχόλησή του με το Θέατρο ξεκίνησε κατά την εφηβεία του, με τη συμμετοχή του σε ερασιτεχνική θεατρική ομάδα της πόλης του, ύστερα από παρότρυνση των γονέων του. Ανακαλύπτοντας το κόσμο του Θεάτρου κατ' αρχήν μέσα από τις παραστάσεις του διάσημου Λιθουανού, , μπήκε το 1985 -σε ηλικία 17 χρονών- στη  της Μόσχας για να σπουδάσει Υποκριτική και Σκηνοθεσία Θεάτρου. Στον εξέχοντα αυτόν θεατρικό οργανισμό που τότε ονομαζόταν «Κρατικό Ινστιτούτο Θεατρικών Σπουδών Λουνατσάρκσι» (*Lunacharsky State Institute for Theatre Arts*), από τον οποίο αποφοίτησε το 1990, είχε την ευκαιρία, εκτός των άλλων, να παρακολουθήσει σεμινάρια των μεγάλων Ρώσων θεατρικών δασκάλων  και .Με το πέρας των σπουδών του στη Ρωσία, πήγε στην Ιαπωνία όπου την περίοδο 1992 - 1993 μαθήτευσε δίπλα στον επίσης σπουδαίο δάσκαλο του θεάτρου, , σπουδάζοντας τη «Μέθοδο εκπαίδευσης ηθοποιών Suzuki», στο "Suzuki Company of Toga" στο Τόκιο.Με την επιστροφή του στη Λιθουανία, δίδαξε τη «μέθοδο Σουζούκι» στον εγκυρότερο καλλιτεχνικό οργανισμό σπουδών της Λιθουανίας, την «Ακαδημία Μουσικής και Θεάτρου» ενώ λίγο αργότερα, το 1996 ίδρυσε τη δική του θεατρική εταιρεία με το όνομα "The Lithuanian New Generation Theatre Community".Το 2003 ίδρυσε τη θεατρική εταιρεία "", της οποία η πρώτη κιόλας παράσταση, "Αραβικές νύχτες" (Arabiška naktis) του Γερμανού θεατρικού συγγραφέα , βραβεύτηκε με το «Χρυσό Σταυρό» του Υπουργείου Πολιτισμού της Λιθουανίας και περιόδευσε σε πολλά θεατρικά φεστιβάλ της ανατολικής Ευρώπης.

Τη γνωριμία με την Ελλάδα και το θέατρό της, την έκανε κατά τη διάρκεια του θεατρικού φεστιβάλ «Sirenos» στη Βίλνα, το 2004, όταν γνώρισε τον ιδρυτή της θεατρικής εταιρείας «Δόλιχος» που από το 2000 στεγάζεται στο θέατρο «Πορεία», Δημήτρη Τάρλοου. Η γνωριμία τους επισφραγίστηκε με την έλευση του Γκραουζίνις στην Ελλάδα και τη σκηνοθεσία της παράστασης του θεάτρου Πορεία, «Δάφνις και Χλόη», το 2006. Ο Γκραουζίνις, μάλιστα, τιμήθηκε με το Α' βραβείο Κάρολου Κουν, στην κατηγορία Σκηνοθεσίας.

Το 2007, παράλληλα με την καλλιτεχνική διεύθυνση του θεάτρου Viirus στο Ελσίνκι (2007 - 2009)  - καλεσμένος του Φεστιβάλ Αθηνών παρουσίασε το θεατρικό έργο «Περιμένοντας τον Γκοντό» του Σάμιουελ Μπέκετ  ενώ το 2009 καλεσμένος από το Εθνικό θέατρο παρουσίασε τη δραματική του σύνθεση «Ζορμπάς, η πραγματική ιστορία» που βασίστηκε στο φερώνυμο μυθιστόρημα του Νίκου Καζαντζάκη. Ταυτόχρονα με την Ελλάδα, παρουσίασε το ίδιο έτος και τον «Βασιλιά Ληρ» του Σαίξπηρ στην Πολωνία, στο «Σύγχρονο θέατρο» (Theatre Współczesny) της Βαρσοβίας.

Το 2012 σκηνοθέτησε, για πρώτη φορά στην Ελλάδα, τραγωδία, και συγκεκριμένα τον «Οιδίποδα Τύραννο», σε μια υψηλού καλλιτεχνικού επιπέδου παραγωγή για την οποία τιμήθηκε και πάλι με το βραβείο Κουν, στην κατηγορία «Αρχαίο Δράμα». Οι κριτικοί αποθέωσαν τον σκηνοθέτη και οι περισσότεροι μίλησαν για μια παράσταση τομή στην παραστασιολογία του αρχαίου δράματος.

Στις αρχές της δεκαετίας του 2010 παντρεύτηκε την ηθοποιό και σκηνοθέτιδα Μάρω Παπαδοπούλου και δημιούργησε τη δική του οικογένεια στην Ελλάδα.

## Σκηνοθεσίες - Παραστάσεις

* 2022 : «Αντιγόνη» του Σοφοκλή
* 2019 : «Τρεις αδελφές» του Άντον Τσέχωφ / ΚΘΒΕ
* 2019 - 2018 : «Οι δούλες» του Ζαν Ζενέ / θέατρο του Νέου Κόσμου
* 2018 (καλοκαίρι) : «Αγαμέμνων» του Αισχύλου / πρώτη παράσταση στο αρχαίο θέατρο της Επιδαύρου
* 2017 : «Ρώσικη Επανάσταση», δραματουργική σύνθεση του Τσέζαρις Γκραουζίνις / ΚΘΒΕ
* 2017 - 2016 : «Kuprota meilė» βασισμένο στο μυθιστόρημα του Λιθουανού Ignas ŠeiniusI / Cezaris Group 
* 2016 : «Tamošius Bekepuris» μουσικοθεατρική παράσταση βασισμένη στο ομώνυμο ποίημα του Λιθουανού  / Cezaris Group. *Η παράσταση βραβεύτηκε στο Φεστιβάλ Επαγγελματικού θέάτρου της  στην κατηγορία «καλύτερη παράσταση λιθουανών κλασικών». Πήρε επίσης και το Βραβείο Κοινού.* 
* 2016 (καλοκαίρι) : «Επτά επί Θήβας» του Αισχύλου / πρώτη παράσταση στο αρχαίο θέατρο της Επιδαύρου 
* 2015 - 2016 : «Ιώβ» (η βιβλική αφήγηση) σε δραματουργική επεξεργασία Τσ. Γκραουζίνις και Θανάση Τσαλταμπάση στο θέατρο Ιλίσια - Βολανάκης
* 2015 (καλοκαίρι) : «» του Ουίλλιαμ Σαίξπηρ / Φεστιβάλ Αθηνών
* 2014 «Η τραγική ιστορία του δόκτορα Φάουστους» του Κρίστοφερ Μάρλοου / Cezaris Group 
* 2014 (καλοκαίρι) : «Λυσιστράτη» του Αριστοφάνη 
* 2014 - 2013 : «Άγριος σπόρος», του Γιάννη Τσίρου /Αριστοτέλειο θέατρο Θεσσαλονίκης 
* 2013 (χειμώνας) :« Πλούτος» του Αριστοφάνη / ΔΗΠΕΘΕ Πατρών
* 2013 : «Η έκπληξη του έρωτα» του Πιέρ Καρλέ ντε Σαμπλαίν ντε Μαριβώ / Cezaris Group
* 2012 (καλοκαίρι) : Οιδίπους Τύραννος του Σοφοκλή / πρώτη παράσταση στο αρχαίο θέατρο της Επιδαύρου
* 2011 : «Déjà Vu» βασισμένο σε κείμενα του Φραντς Κάφκα / δραματουργική σύνθεση Τσέζαρις Γκραουζίνις / πρώτη παράσταση στη πειραματική σκηνή της Μονής Λαζαριστών, ΚΘΒΕ .
* 2010 : «Ντε Σαντ. Στη Ζυστίν» μονόλογος γραμμένος από τον Τσέζαρε Γκραουζίνις / θέατρο Εξαρχείων / Το 2012 συμμετείχε στο Διεθνές Φεστιβάλ Μονολόγων «Monobaltija» στο Κάουνας της Λιθουανίας.
* 2010 - 2009 : «Ζορμπάς, η πραγματική ιστορία», βασισμένο στο μυθιστόρημα του Νίκου Καζαντζάκη Βίος και πολιτεία του Αλέξη Ζορμπά, δραματουργική σύνθεση του Τσ. Γκραουζίνις / Εθνικό θέατρο 
* 2008 (καλοκαίρι) : «Περιμένοντας τον Γκοντό» του Σάμιουελ Μπέκετ / Φεστιβάλ Αθηνών
* 2008 - 2007 : «» του Αλμπέρ Καμύ / Θέατρο Viirus, Ελσίνκι
* 2007 : «Lietuvos diena», δραματουργική σύνθεση του Γκραουζίνις / Cezaris Group 
* 2007 - 2006 : «Δάφνης και Χλόη» δραματουργική σύνθεση του σκηνοθέτη βασισμένη στο ομώνυμο έργο του Λόγγου / θέατρο Πορεία 
* 2005 : «» του Ουίλλιαμ Σαίξπηρ / Εθνικό σουηδικό θέατρο του Ελσίνκι 
* 2005 : «Χωρίς επιστροφή» (NO RETURN) βασισμένο σε κείμενα του Φραντς Κάφκα / δραματουργική σύνθεση του Γκραουζίνις / Θέατρο Viirus, Ελσίνκι. Η παράσταση περιόδευσε σε Ευρώπη και Ασία.
* 2005 : «Απόπειρες» του Μάρτιν Κριμπ / Cezaris Group
* 2004 : «Το ημέρωμα της στρίγγλας» του Ουίλιαμ Σαίξπηρ / για το Κρατικό θέατρο Νέων
* 2000 : «Η Δίκη», θεατρική διασκευή του ομώνυμου μυθιστορήματος του Φραντς Κάφκα / Θεατρική Ακαδημία του Ελσίνκι 
* 2000 : «Kaimynas» του  / για το Κρατικό θέατρο Νέων του Βίλνιους 
* 1999 : «Τα μυστήρια του έρωτα» του Ροζέ Βιτράκ / Κρατικό Ακαδημαϊκό Θέατρο της Λιθουανίας

## Παραπομπές


Γ
Γ